Lucas Torreira

Lucas Sebastián Torreira Di Pascua (sündinud 11. veebruaril 1996 Fray Bentoses) on Uruguay jalgpallur. Ta mängib kaitsva poolkaitsjana Türgi kõrgliigaklubis Galatasaray ja Uruguay jalgpallikoondises.

2013. aastal liitus ta Itaalia esiliiga klubiga Pescara. Debüüdi klubi esindusmeeskonnas tegi ta 16. mail 2015. Sama aasta juulis suundus ta 1,5 miljoni euro eest Itaalia kõrgliiga klubisse Sampdoriasse"DONE DEAL: Sampdoria sign Pescara midfielder Lucas Torreira". tribalfootball.com. 1.7.2015. Vaadatud 9.12.2018, kuid jäi hooajaks 2015–16 veel laenule Pescarasse. 9. augustil 2015 lõi ta karikamängus Südtiroli vastu oma profikarjääri esimese värava. Sampdoria meeskonnas tegi ta Itaalia kõrgliigas debüüdi 21. augustil 2016 mängus Empoli vastu. Ta kujunes juba esimesel hooajal Sampdoria põhikoosseisu liikmeks. Esimese värava Itaalia kõrgliigas lõi ta 29. oktoobril 2017 mängus Chievo vastu.

2018. aasta juulis liitus ta Inglismaa Premier League'i klubiga Arsenal. Arvatav üleminekusumma oli umbes 26,4 miljonit naela."Arsenal: Lucas Torreira agrees deal & Matteo Guendouzi set for medical". bbc.com. 10.7.2018. Vaadatud 9.12.2018 Debüüdi Inglise kõrgliigas tegi ta 12. augustil mängus Manchester City vastu. Esimese värava lõi ta Premier League'is 2. detsembril mängus Tottenham Hotspuri vastu. Hooajal 2020–21 oli ta Arsenalist laenul Hispaania kõrgliiga klubis Madridi Atlético, kellega tuli sel hooajal Hispaania meistriks. Hooajal 2021/22 oli ta laenul Itaalia kõrgliigaklubis ACF Fiorentina.

2022. aasta augustis sõlmis ta nelja-aastase lepingu Galatasarayga.

Uruguay jalgpallikoondises tegi ta debüüdi 2018. aasta märtsis. Samal aastal kuulus ta Uruguay koondisse 2018. aasta maailmameistrivõistlustel. Ta kuulus Uruguay koondisse ka 2022. aasta maailmameistrivõistlustel ning 2019. ja 2021. aasta Copa Américal.

 Saavutused 
Arsenal
FA Cup: 2019–20
Madridi Atletico
La Liga: 2020–21

 Viited  

Kategooria:Uruguay jalgpallurid
Kategooria:UC Sampdoria mängijad
Kategooria:Arsenal FC mängijad
Kategooria:Madridi Atlético mängijad
Kategooria:ACF Fiorentina mängijad
Kategooria:Galatasaray SK mängijad
Kategooria:Serie A mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1996